CELEX: 32019D1788
Language: bg
Date: 2019-10-24 00:00:00
Title: Решение (ОВППС) 2019/1788 на Съвета от 24 октомври 2019 година за изменение на Решение (ОВППС) 2015/1763 относно ограничителни мерки с оглед на положението в Бурунди

25.10.2019   
               
               
                  BG
               
               
                  Официален вестник на Европейския съюз
               
               
                  L 272/147
               
            
         РЕШЕНИЕ (ОВППС) 2019/1788 НА СЪВЕТА
         от 24 октомври 2019 година
         за изменение на Решение (ОВППС) 2015/1763 относно ограничителни мерки с оглед на положението в Бурунди
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 1 октомври 2015 г. Съветът прие Решение (ОВППС) 2015/1763 (1) относно ограничителни мерки с оглед на положението в Бурунди.
                  
               
                     (2)
                  
                  
                     Въз основа на прегледа на Решение (ОВППС) 2015/1763 срокът на действие на ограничителните мерки следва да бъде удължен до 31 октомври 2020 г.
                  
               
                     (3)
                  
                  
                     В Решение (ОВППС) 2015/1763 следва да се добави разпоредба, в която се посочва, че Съветът и върховният представител могат да обработват лични данни с цел изпълнение на задачите им съгласно посоченото решение.
                  
               
                     (4)
                  
                  
                     Отделните вписвания от приложението към Решение (ОВППС) 2015/1763 бяха преразгледани и информацията относно едно физическо лице следва да се промени.
                  
               
                     (5)
                  
                  
                     Поради това Решение (ОВППС) 2015/1763 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2015/1763 се изменя, както следва:
            
                        1.
                     
                     
                        Добавя се следният член:
                        
                           „Член 4а
                           
                           
                              1.   Съветът и върховният представител обработват лични данни, за да изпълняват задачите си съгласно настоящото решение, по-специално:
                              
                                          а)
                                       
                                       
                                          по отношение на Съвета, за изготвянето и внасянето на изменения в приложението;
                                       
                                    
                                          б)
                                       
                                       
                                          по отношение на върховния представител, за изготвянето на изменения в приложението.
                                       
                                    
                           
                              2.   Съветът и върховният представител могат да обработват, когато е приложимо, съответните данни, отнасящи се до престъпления, извършени от посочените в списъка физически лица, до присъди на тези лица или мерки за сигурност по отношение на тези лица, само доколкото тази обработка е необходима за изготвянето на приложението.
                           
                           
                              3.   За целите на настоящото решение Съветът и върховният представител се определят за „администратор“ по смисъла на член 3, точка 8 от Регламент (ЕС) 2018/1725 на Европейския парламент и на Съвета (*1), за да се гарантира, че съответните физически лица могат да упражняват правата си съгласно Регламент (ЕС) 2018/1725.
                           
                        
                        
                           (*1)  Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (OВ L 295, 21.11.2018 г., стр. 39).“"
                        
                     
                  
                        2.
                     
                     
                        Член 6, втора алинея се заменя със следното:
                        „Настоящото решение се прилага до 31 октомври 2020 г.“.
                     
                  
                        3.
                     
                     
                        Приложението се изменя съгласно приложението към настоящото решение.
                     
                  
         
            Член 2
            Настоящото решение влиза в сила в деня след деня на публикуването му в Официален вестник на Европейския съюз.
         
         
            Съставено в Люксембург на 24 октомври 2019 година.
            
               
                  За Съвета
               
               
                  Председател
               
               A.-K. PEKONEN
            
         
         
            (1)  Решение (ОВППС) 2015/1763 на Съвета от 1 октомври 2015 г. относно ограничителни мерки с оглед на положението в Бурунди (ОВ L 257, 2.10.2015 г., стр. 37).
      
      
         
            ПРИЛОЖЕНИЕ
            В приложението към Решение (ОВППС) 2015/1763 вписване 1 под заглавието „Списък на физическите и юридическите лица, образуванията и органите, посочени в членове 1 и 2“ се заменя със следното:
            
               
                            
                        
                        
                           Име
                        
                        
                           Идентификационна информация
                        
                        
                           Основания за включване в списъка
                        
                     
                           „1.
                        
                        
                           Godefroid BIZIMANA
                        
                        
                           Пол: Мъжки
                           Дата на раждане: 23.4.1968 г.
                           Място на раждане: NYAGASEKE, MABAYI, CIBITOKE
                           Бурундско гражданство. Паспорт №: DP0001520
                        
                        
                           „Chargé de missions de la Présidence“ и бивш заместник генерален директор на Националната полиция. Отговорен за подкопаването на демокрацията чрез вземането на оперативни решения, довели до употребата на прекомерна сила и жестоки репресии срещу мирните демонстрации, започнали на 26 април 2015 г. след обявяването на президентската кандидатура на президента Nkurunziza.“